An doareoù kelenn implijet a lak ar stajidi e-barzh kreiz ar jeu hag a vroud anezhe da gomz ha da gaout un implij eus ar brezhoneg komzet. Program ar stajoù a zo diazezet war ar poelladennoù e kaver e-barzh an 3 levr embannet evit an hentenn OULPAN (1 – 2 – 3). An hentenn-se a zo bet krouet gant Nikolas DAVALAN diwar doareoù stummañ implijet abaoe pell evit deskiñ an Hebraeg hag adframmet abaoe evit yezhoù all evel ar C’hembraeg da skouer.